CELEX: 62019TB0734
Language: el
Date: 2021-01-20 00:00:00
Title: Υπόθεση T-734/19: Διάταξη του Γενικού Δικαστηρίου της 20ής Ιανουαρίου 2021 — Junqueras i Vies κατά Κοινοβουλίου (Προσφυγή ακυρώσεως – Θεσμικό δίκαιο – Μέλος του Κοινοβουλίου – Προνόμια και ασυλίες – Αίτηση αναλήψεως επείγουσας πρωτοβουλίας για την επιβεβαίωση της ασυλίας ευρωβουλευτή – Πράξη μη δεκτική προσφυγής – Απαράδεκτο)

15.3.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 88/31
            
         
      Διάταξη του Γενικού Δικαστηρίου της 20ής Ιανουαρίου 2021 — Junqueras i Vies κατά Κοινοβουλίου
      (Υπόθεση T-734/19) (1)
      
      (Προσφυγή ακυρώσεως - Θεσμικό δίκαιο - Μέλος του Κοινοβουλίου - Προνόμια και ασυλίες - Αίτηση αναλήψεως επείγουσας πρωτοβουλίας για την επιβεβαίωση της ασυλίας ευρωβουλευτή - Πράξη μη δεκτική προσφυγής - Απαράδεκτο)
      (2021/C 88/41)
      Γλώσσα διαδικασίας: η ισπανική
      
         Διάδικοι
      
      
         Προσφεύγων: Oriol Junqueras i Vies (Sant Joan de Vilatorrada, Ισπανία) (εκπρόσωπος: A. Van den Eynde Adroer, δικηγόρος)
      
         Καθού: Ευρωπαϊκό Κοινοβούλιο (εκπρόσωποι: F. Drexler, N. Görlitz και C. Burgos)
      
         Αντικείμενο
      
      Προσφυγή δυνάμει του άρθρου 263 ΣΛΕΕ με αίτημα την ακύρωση του εγγράφου της 22ας Αυγούστου 2019 με το οποίο ο Πρόεδρος του Κοινοβουλίου απέρριψε την αίτηση αναλήψεως επείγουσας πρωτοβουλίας για την επιβεβαίωση της ασυλίας του προσφεύγοντος, την οποία υπέβαλε στις 4 Ιουλίου 2019 στο όνομα του προσφεύγοντος η D. Riba i Giner, ευρωβουλευτής, βάσει του άρθρου 8 του εσωτερικού κανονισμού του Κοινοβουλίου.
      
         Διατακτικό
      
      Το Γενικό Δικαστήριο διατάσσει:
      
                  1)
               
               
                  Απορρίπτει την προσφυγή ως απαράδεκτη.
               
            
                  2)
               
               
                  Παρέλκει η εξέταση της αιτήσεως παρεμβάσεως του Βασιλείου της Ισπανίας.
               
            
                  3)
               
               
                  Ο Oriol Junqueras i Vies φέρει, πέραν των δικαστικών εξόδων του, τα δικαστικά έξοδα του Ευρωπαϊκού Κοινοβουλίου.
               
            
                  4)
               
               
                  Το Βασίλειο της Ισπανίας φέρει τα σχετικά με την αίτηση παρεμβάσεως δικαστικά έξοδά του.
               
            
         (1)  EE C 432 της 23.12.2019.